Rettens dom (Anden Afdeling) af 25. oktober 2012 – IDT Biologika mod Kommissionen
(Sag T-503/10)
»Offentlige vareindkøbskontrakter – udbudsprocedure – levering af rabiesvaccine til Serbien – afvisning af en tilbudsgivers bud – tildeling af kontrakten til en anden tilbudsgiver«
1.                     Offentlige indkøb i Den Europæiske Union – indgåelse af en aftale efter udbud – institutionernes skønsbeføjelser – domstolsprøvelse – grænser (Rådets forordning nr. 1605/2002; Kommissionens forordning nr. 2342/2002) (jf. præmis 19 og 20)
2.                     Offentlige indkøb i Den Europæiske Union – udbudsprocedure – forpligtelse til at overholde princippet om ligebehandling af tilbudsgivere og gennemsigtighedsforpligtelsen (Rådets forordning nr. 1605/2002, art. 89, stk. 1, og art. 168) (jf. præmis 51)
Angående
Påstand om annullation af den afgørelse, der blev truffet den 10. august 2010 af EU’s delegation i Republikken Serbien (EUT 2010/S 192-292332), hvorved kontrakten vedrørende EuropeAid/129809/C/SUP/RS om levering af en rabiesvaccine til brug for vaccineringskampagner i Serbien blev tildelt et konsortium under ledelse af selskabet Biovet a.s., og hvorved sagsøgerens bud blev afvist.
Konklusion
1)
Europa-Kommissionen frifindes.
2)
IDT Biologika GmbH betaler sagens omkostninger.